
         Nr.23/44/2003

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.33/2003 privind înfiinţarea Centrului Român pentru Pregătirea şi Perfecţionarea Personalului din Transporturi Navale - CERONAV,  primit cu adresa nr.31 din 3 februarie 2003.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                             Nr.23/44/2003

RAPORT

asupra proiectului de Lege pentru aprobarea Ordonanţei Guvernului nr.33/2003 privind înfiinţarea Centrului Român pentru Pregătirea şi Perfecţionarea Personalului din Transporturi Navale - CERONAV



1.  În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.31 din 3 februarie 2003, pentru avizare şi dezbatere în fond, cu proiectul de Lege pentru aprobarea Ordonanţei Guvernului nr.33/2003 privind înfiinţarea Centrului Român pentru Pregătirea şi Perfecţionarea Personalului din Transporturi Navale - CERONAV.



Ordonanţa a fost emisă pentru armonizarea legislaţiei naţionale cu legislaţia ţărilor membre ale Uniunii Europene privind nivelul minim de instruire a personalului navigant ambarcat pe navele maritime şi a personalului navigant din transporturile pe căile navigabile interioare, precum şi pentru fuzionarea Centrului de Perfecţionare a Personalului din Marina Civilă Constanţa cu Centrul de Perfecţionare a Personalului din Navigaţia Fluvială Galaţi.



Ordonanţa a fost avizată favorabil de Consiliul Legislativ, cu nr.155 din 30 ianuarie 2003.



Proiectul de lege a fost avizat favorabil de Comisia pentru buget, finanţe şi bănci, cu nr.78 din 11 februarie 2003 şi de Comisia juridică, de disciplină şi imunităţi, cu nr.31 din 19 februarie 2003.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Dezbaterile asupra proiectului de lege au avut loc în şedinţa comisiei din 24 septembrie 2003. La lucrările comisiei au participat specialişti din Ministerul Transporturilor, Construcţiilor şi Turismului sub conducerea domnului secretar de stat Traian Panait.



4. La lucrările comisiei au fost prezenţi 23 de deputaţi din totalul de 25 de deputaţi membri ai comisiei.



Raportul comisiei a fost adoptat în unanimitate.



5. În urma dezbaterii, membrii Comisiei pentru industrii şi servicii propun admiterea cu modificări a proiectului de lege.

A M E N D A M E N T E    A D M I S E



În urma dezbaterii, Comisia pentru industrii şi servicii propune adoptarea proiectului de lege cu următoarele modificări:

	Nr.

crt.
	Text iniţial
	Amendamente admise
	Motivaţie

	0
	1
	2
	3

	1.
	LEGE

pentru aprobarea Ordonanţei Guvernului nr.33/2003 privind înfiinţarea Centrului Român pentru Pregătirea şi Perfecţionarea Personalului din Transporturi Navale - CERONAV


	
	

	2.
	Articol unic. - Se aprobă Ordonanţa Guvernului nr.33 din 30 ianuarie 2003 privind înfiinţarea Centrului Român pentru Pregătirea şi Perfecţionarea Personalului din Transporturi Navale - CERONAV, publicată în Monitorul Oficial al României, Partea I nr.62 din 1 februarie 2003.


	Articol unic. - Se aprobă Ordonanţa Guvernului nr.33 din 30 ianuarie 2003 privind înfiinţarea Centrului Român pentru Pregătirea şi Perfecţionarea Personalului din Transporturi Navale - CERONAV, publicată în Monitorul Oficial al României, Partea I nr.62 din 1 februarie 2003, cu următoarele modificări:

	


	0
	1
	2
	3

	3. 
	ORDONANŢA

privind înfiinţarea Centrului Român pentru Pregătirea şi Perfecţionarea Personalului din Transporturi Navale - CERONAV


	
	

	4. 
	Art. 1. - (1) Se înfiinţează Centrul Român pentru Pregătirea şi Perfecţionarea Personalului din Transporturi Navale - CERONAV, denumit în continuare CERONAV, instituţie publică cu personalitate juridică, aflată în subordinea Ministerului Lucrărilor Publice, Transporturilor şi Locuinţei. 

(2) CERONAV se organizează prin fuziunea Centrului de Perfecţionare a Personalului din Marina Civilă şi Calificare Personal pentru Exploatare Portuară Constanţa cu Centrul de Perfecţionare a Personalului din Navigaţia Fluvială Galaţi, unităţi care funcţionează în subordinea Ministerului Lucrărilor Publice, Transporturilor şi Locuinţei şi care se desfiinţează.

 (3) CERONAV are sediul în municipiul Constanţa, Str. Pescarilor nr. 69A. 

(4) CERONAV are o subunitate în municipiul Galaţi, Str. Portului nr. 23, şi puncte de lucru în municipiul Constanţa, str. Baba Novac nr. 101A şi Baza Nautică - Siutghiol. 

(5) CERONAV poate înfiinţa subunităţi şi puncte de lucru şi în alte localităţi din ţară, cu aprobarea Ministerului Lucrărilor Publice, Transporturilor şi Locuinţei, şi poate organiza activităţi temporare în străinătate pentru activităţi specifice. 


	1. La articolul 1, alineatele (1) şi (2) vor avea următorul cuprins:

Art. 1. - (1) Se înfiinţează Centrul Român pentru Pregătirea şi Perfecţionarea Personalului din Transporturi Navale - CERONAV, denumit în continuare CERONAV, instituţie publică cu personalitate juridică, aflată în subordinea Ministerului Transporturilor, Construcţiilor şi Turismului. 

(2) CERONAV se organizează prin fuziunea Centrului de Perfecţionare a Personalului din Marina Civilă şi Calificare Personal pentru Exploatare Portuară Constanţa cu Centrul de Perfecţionare a Personalului din Navigaţia Fluvială Galaţi, unităţi care funcţionează în subordinea Ministerului Transporturilor, Construcţiilor şi Turismului şi care se desfiinţează.
2. La articolul 1, alineatele (3) - (5) se abrogă.
	Denumirea actuală a ministerului.

Prevederi din Regulamentul de organizare şi funcţionare aprobat prin Hotărârea Guvernului nr. 449/2003. 

	5. 
	Art. 2. - (1) CERONAV asigură funcţia de pregătire şi perfecţionare a personalului care deserveşte mijloacele de transport naval sau care desfăşoară activităţi de transport naval, activităţi conexe şi activităţi auxiliare acestora, prevăzută de art. 110 din Ordonanţa Guvernului nr.42/1997 privind transportul naval, aprobată cu modificări şi completări prin Legea nr. 412/2002. 

(2) CERONAV asigură pregătirea teoretică şi practică a personalului din transporturile navale în concordanţă cu reglementările interne în domeniu şi cu legislaţia europeană referitoare la: personalul navigant, profesia de transportator de mărfuri pe căile navigabile interioare, consilierii de siguranţă pentru transportul mărfurilor periculoase pe căi navigabile interioare, modalităţile de navlosire a navelor şi de stabilire a preţurilor de transport, precum şi la alte aspecte ale transportului naval pentru care se instituie standarde privind nivelul cunoştinţelor, în conformitate cu reglementările în vigoare. 


	Nemodificat
	

	6. 
	Art. 3. - Se desemnează CERONAV ca organism naţional de instruire în vederea perfecţionării navigatorilor ce servesc la bordul navelor maritime pentru atingerea nivelului minim de pregătire cerut de prevederile Convenţiei internaţionale privind standardele de pregătire a navigatorilor, brevetare/atestare şi efectuare a serviciului de cart, adoptată la Londra la 7 iulie 1978 (STCW 1978), la care România a aderat prin Legea nr.107/1992, cu amendamentele pe care România le-a acceptat prin Ordonanţa Guvernului nr.122/2000, aprobată prin Legea nr. 20/2001. 


	Nemodificat
	

	7. 
	Art. 4. - CERONAV se finanţează integral din venituri proprii, constituite din tarifele percepute pentru activităţile şi operaţiunile specifice. 


	Nemodificat
	

	8. 
	Art. 5. - (1) CERONAV are următoarele atribuţii principale: 

     a) organizarea şi derularea programelor de pregătire şi perfecţionare specifice, obligatorii pentru confirmarea competenţei personalului navigant maritim, maritim-portuar, fluvial şi de alte căi navigabile interioare, în conformitate cu reglementările naţionale şi internaţionale în domeniu, aflate în vigoare; 

     b) formarea profesională continuă şi specializarea profesională a personalului navigant maritim, maritim-portuar, fluvial şi de alte căi navigabile interioare; 

     c) organizarea şi derularea programelor de formare profesională a transportatorilor de mărfuri pe căile navigabile interioare; 

     d) organizarea şi derularea programelor de formare profesională a consilierilor de siguranţă şi a experţilor pentru transportul mărfurilor periculoase pe apă, în conformitate cu reglementările naţionale şi internaţionale în domeniu; 

     e) formarea profesională continuă, specializarea şi perfecţionarea personalului de exploatare şi operare portuară, a personalului care desfăşoară alte activităţi conexe sau auxiliare activităţilor de transport naval, precum şi a altor categorii de personal; 

     f) documentarea şi cercetarea ştiinţifică, efectuarea de studii, expertize, prognoze, baze de date în domeniul de activitate, pentru necesităţi proprii sau pentru terţi, pe bază de contract; 

     g) participarea la lucrările organismelor internaţionale sau regionale din domeniul transporturilor navale, la care România este parte; 

     h) ducerea la îndeplinire a unor obligaţii ce revin statului din convenţiile şi acordurile internaţionale, referitoare la pregătirea şi perfecţionarea personalului navigant maritim, fluvial şi de alte căi navigabile interioare, la care România este parte; 

     i) consultanţă de specialitate, pe bază de contract; 

     j) organizarea şi participarea la simpozioane, seminarii, expoziţii pe teme de specialitate; 

     k) elaborarea, traducerea, multiplicarea, tipărirea şi comercializarea de publicaţii şi lucrări proprii, specifice domeniului său de activitate; 

     l) administrarea terenurilor şi a altor bunuri, proprietate publică a statului, care i-au fost încredinţate spre administrare; 

     m) administrarea obiectivelor de investiţii, aprobate cu finanţare de la bugetul de stat, al căror beneficiar este CERONAV; 

     n) alte activităţi privind valorificarea unor produse din activităţi proprii şi prestări de servicii, în condiţiile legii. 

(2) Guvernul poate aproba şi alte atribuţii pentru CERONAV. 


	Nemodificat


	

	9. 
	Art. 6. - În scopul realizării atribuţiilor sale, CERONAV se poate asocia cu instituţii publice, regii autonome, societăţi comerciale, asociaţii şi fundaţii, în condiţiile legii. 


	Nemodificat
	

	10. 
	Art. 7. - (1) Conducerea CERONAV este asigurată de către consiliul de conducere, compus din 9 persoane, al cărui preşedinte este directorul general. 

(2) Directorul general şi ceilalţi membri ai consiliului de conducere sunt numiţi şi revocaţi prin ordin al ministrului lucrărilor publice, transporturilor şi locuinţei. 

(3) Salarizarea şi celelalte drepturi de personal ale directorului general, precum şi indemnizaţiile membrilor consiliului de conducere se stabilesc prin ordin al ministrului lucrărilor publice, transporturilor şi locuinţei. 


	Nemodificat

3. La articolul 7, alineatele (2) şi (3) vor avea următorul cuprins:

(2) Directorul general şi ceilalţi membri ai consiliului de conducere sunt numiţi şi revocaţi prin ordin al ministrului  transporturilor, construcţiilor şi turismului. 

(3) Salarizarea şi celelalte drepturi de personal ale directorului general, precum şi indemnizaţiile membrilor consiliului de conducere se stabilesc prin ordin al ministrului transporturilor, construcţiilor şi turismului. 


	Denumirea actuală a ministerului.

	11. 
	Art. 8. - (1) Personalul salariat din cadrul Centrului de Perfecţionare a Personalului din Marina Civilă şi Calificare Personal pentru Exploatare Portuară Constanţa şi al Centrului de Perfecţionare a Personalului din Navigaţia Fluvială Galaţi este considerat transferat în cadrul CERONAV începând cu data înfiinţării acestuia. 

(2) Personalul transferat beneficiază de salariile şi drepturile avute anterior organizării CERONAV, până la încheierea contractului colectiv de muncă. 

(3) Salarizarea personalului CERONAV se face în conformitate cu prevederile Ordonanţei Guvernului nr.14/1998 privind utilizarea veniturilor realizate de instituţiile publice finanţate integral din venituri extrabugetare, aprobată cu modificări prin Legea nr. 27/1999. 


	Nemodificat
	

	12. 
	Art. 9. - În termen de 60 de zile de la publicarea prezentei ordonanţe în Monitorul Oficial al României, Partea I, Guvernul va aproba prin hotărâre, la propunerea Ministerului Lucrărilor Publice, Transporturilor şi Locuinţei, Regulamentul de organizare şi funcţionare a CERONAV, atribuţiile, patrimoniul, personalul şi regimul contractelor existente. 


	4. Articolul 9 va avea următorul cuprins:

Art. 9. - În termen de 60 de zile de la publicarea prezentei ordonanţe în Monitorul Oficial al României, Partea I, Guvernul va aproba prin hotărâre, la propunerea Ministerului Transporturilor, Construcţiilor şi Turismului, Regulamentul de organizare şi funcţionare a CERONAV, atribuţiile, patrimoniul, personalul şi regimul contractelor existente. 


	Denumirea actuală a ministerului.

	13. 
	Art. 10. - Prezenta ordonanţă intră în vigoare la 60 de zile de la data publicării ei în Monitorul Oficial al României, Partea I.


	
	


                                 PREŞEDINTE,                                                                             SECRETAR,

                                   István Antal                                                                               Aurelia Vasile

                                                                                                                RAPORTORI:







Dep.Ioan Bivolaru – PSD
Dep.Ioan Miclea – PRM







Dep.Aurelia Vasile – PSD
Dep.Dumitru Palade – PRM







Dep.Marin Anton – PNL
Dep.Robert Raduly – UDMR







Dep.Anca Boagiu – PD

Dep.Ion Rădoi – PSD







Dep.Cristian Buzea – PRM
Dep.Florentin Sandu – PSD







Dep.Aurel Daraban – PSD
Dep.Istvan Erdei – UDMR







Dep.Pavel Târpescu – PSD

Expert,

Daniel Bădina

